জয়পুরহাট : উজানের ঢলে মঙ্গলবারেও জয়পুরহাটে নতুন করে গ্রাম প্লবিত হয়েছে। এদিকে জযপুরহাট-বগুড়া আঞ্চলিক মহাসড়কে বটতলী থেকে পল্লী বিদ্যুৎ এলাকায় এক কিলোমিটার রাস্তায় হাঁটু পানি ওঠায় যানচলাচল ব্যাহত হচ্ছে। ভেসে গেছে ৫ শতাধিক পুকুরের প্রায় ৫ কোটি টাকার মাছ। কৃষি বিভাগের উপ-পরিচালক সুধেন্দ্রনাথ রায় জানিয়েছেন- জেলার প্রায় ৪ হাজার হেক্টর জমির রোপা আমন ধান ও শাক-সবজির ক্ষেত পানিতে তলিয়ে গেছে।